कानपुर. यूपी बोर्ड के छात्रों की साल भर की मेहनत और महीने भर का इन्तजार समाप्त हो गया। हर साल की तरह इस बार भी लडकियों ने ही बाजी मारी, लेकिन इस बार भी कानपुर को मायूस होना पड़ा।
स्टेट मेरिट लिस्ट में छाए रहने वाले कानपुर के बीएसएसडी शिक्षा निकेतन के छात्र इस बार भी नदारद रहे। पिछले तीन साल पहले तक यूपी बोर्ड के परीक्षा में इस स्कूल का वर्चस्व कायम रहता था।
इसके बावजूद इस स्कूल के करीब 80 छात्रों ने 90 फीसदी से अधिक अंक लाकर कानपुर में अपना वर्चस्व कायम रखा है। बीएनएसडी शिक्षा निकेतन के प्रिंसिपल अंगद सिंह के मुताबिक, पिछले तीन साल से स्कूल यूपी बोर्ड के मेरिट लिस्ट में नहीं आ रहा है, लेकिन राहत की बात यह है कि शहर में स्कूल का वर्चस्व कायम है।
स्कूल से 50 से भी ज्यादा छात्रों का रिजल्ट 90 फीसदी से ऊपर है। कानपुर के ओमकारेश्वर इंटर कालेज से प्रणव कुमार ने 94.6 फीसदी नंबर लाकर ना केवल अपने स्कूल का नाम रोशन किया है, बल्कि पुरे कानपुर शहर में टॉप किया है।
गौरतलब है कि इंटर बोर्ड के परीक्षा में कुल 26 लाख छात्र-छात्राएं बैठे थे। इसमें करीब 92.68 फीसदी छात्र-छात्राए पास हुए हैं। इसमें लड़कियों की संख्या 96.32 फीसदी है, जबकि 89.69 फीसदी लड़के पास हुए हैं।
कानपुर में करीब 57,880 छात्र और छात्राए इंटर मीडिएट का परीक्षा दी थी, जिसमें लडकों की संख्या 29,682 थी, जबकि 28,070 लडकियों की संख्या थी।
hin_Deva awa_Deva hin_Deva awa_Deva hin_Deva hin_Deva